Амармалташь пты адкыларазы акомиссиа иааиуа амчыбжь азы Тҟәарчал араион ахь инеираны иҟоуп.
Ҿыц аррахь инарыԥхьаз аруаа Аԥсны, Гәдоуҭатәи арратә базахь иааит. Дара нхараны иахьыҟоу аказармақәа еиқәыршәоуп акондиционерқәеи аҽыкәабарҭақәеи рыла.
Аԥсны ауаажәларратәи аполитикатәи усзуҩ Лев Аҩӡба иԥсҭазаара далҵит ԥхынгәы 25 2018 шықәса рзы Стампыл. Иара илшамҭақәа рацәоуп аԥсуа диаспора рҭоурыхтә ԥсадгьыл разхьарԥшреи радҳәалареи рус аҟны.
Абҵарамза 7 рзы Аҧсны Аҳәынҭқарра Ахада Рауль Ҳаџьымба Адыгатәыла даҭан мышктәи аусуратә ныҟәарыла. Адыгатәыла иҟазаараан Рауль Ҳаџьымбеи Мурат Кумпилови еиԥылеит.
Еиныррала анапышьашәалатә қәԥарақәа рзы XI адунеи Ахраҿа FCF-MMA мҩаԥысуеит абҵара 16-17 рзы Кисловодск.
Ақәҵараанапы аҵаҩын атәыла ахада Идҵа "Аԥсны Аҳәынҭқарра Аминистрцәа реилазаара аструктура ашьақәырӷәӷәаразы" инақәыршәаны.
Аԥсны аҳәынҭқарратә ҳазалхратә еилакы иазыԥхьагәанаҭоит 2019 шықәса рзы амандаринақәа рекспорт 20 нызқь тонна рҟынӡа инаӡап ҳәа. Иахьазы бжьаратәла амандаринақәа рыхәԥса 22 - 25 мааҭ артәоит.
Аринахыс арегионбжьаратәи афорумқәеи аконференциақәеи рымҩаԥгара ҟазҵало Урыстәыла аекономикатә ҿиара аминистрроуп.
Амилаҭтә банк иҭнажьыз аԥсар ҿыцқәа рызкхоит атәылаҿ иналукааша аҳәынҭқарратәи ауаажәларратәи усзуҩцәа. Аԥсар ҿыцқәа хԥа "Аԥсны иналукааша ахаҿқәа" асериа аҟынтәи – "Сергеи Багаԥшь", "Ефрем Ешба", "Таиф Аџьба" ахархәара роуеит абҵара 6 инаркны.
Апоет-аиҭагаҩ Денис Чачхалиа ишәҟәы "Поэзия отражений" ианылеит аԥсуа, аурыс, ақырҭуа, алеимс иара убас литовтәи апоетцәа ражәеинраалақәа еиҭаганы. Аизга Дырмит Гәлиа ихьӡ зху алитературатә премиахь иқәыргылахоит.